Fostul ministru pentru Mediul de Afaceri, Florin Jianu, care a demisionat din Executiv la scurt timp după adoptarea ordonanţei 13, a venit azi cu noi detalii despre ce s-a întâmplat în şedinţa Guvern de acum două săptămâni. El susţine că niciunul dintre miniştri nu ştia că actul normativ urma să fie introdus pe ordinea de zi.

„În ședința de Guvern nu se votează, nu ai posibilitatea să te opui unui act normativ. Singurii implicați sunt inițiatorul, avizatorii și premierul - care își asumă acel act. Cred că niciunul dintre miniștrii prezenți nu știau despre acele acte aduse la sfârșitul şedinţei. Când e prezentat un teanc de documente pus pe masă, e imposibil pentru cineva să aibă o reacţie. Un Guvern și acțiunile Guvernului se bazează pe percepție publică și pe credibilitate. În momentul în care pierzi credibilitatea cred că orice lucru ai face în continuare va fi umbrit de lucrurile care ți-au pus pecetea”, a declarat Florin Jianu, fost ministru delegat pentru IMM-uri, astăzi într-o conferință de presă.

Citiți și Stenograma ședinței de guvern în care s-a adoptat OUG 13